Matapos an sarong halipot na pag-aadal sa sarong boarding school sa Islington, ipinadara kadtong 1851 si Isabella sa eskwelahaan sa Heidelberg, Alemanya, na inibahan kan saiyang stepister na si Jane Dorling. Naging bihasa si Isabella sa piyano asin napakaurag sa Pranses asin Aleman; nakakua man siya nin kaaraman asin eksperyensya sa paggibo nin pastry. Nagbalik siya sa Epsom sa tig-init kan 1854 asin nagkua nin kadagdagang mga adalon sa paggibo nin pastry gikan sa sarong lokal na panadero.